XYZ KFT.  
Budapest  
Kiss Nagy utca 1.

**Tisztelt HR vezető!**

A Profession.hu internetes állásportálon meghirdetett pénzügyi manager-i állásra pályázom abban bízva, hogy az általam korábban betöltött pozíciókban megszerzett tudásommal, dinamizmusommal megfelelő pénzügyi szakmai hátteret biztosíthatok oktatási munkájuk zavartalanságához.

Az XYZ Kft-ről az online felületeken látottak és az ismerősök véleményei kellőképp meggyőzőek voltak számomra, rendkívül szimpatikus a munkahelyi légkör, és a cégfilozófia, amit képviselnek. A nyelvoktatást kifejezetten fontosnak tartom, ezért szívesen állítanám a szaktudásomat a cégük növekedésének szolgálatába.

Széleskörű szakmai tapasztalattal rendelkezem pénzügyi területen. Ahogy az önéletrajzomban is szerepel, dolgoztam középvállalkozásnál, és multinacionális vállalatnál is pénzügyi területen a legkülönbözőbb szektorokban.   
A korábbi munkahelyeimen eltöltött hosszú évek lojalitásomat és monotonitástűrő képességemet is bizonyítják, mégis inkább az elért eredményeimet szeretném kiemelni:

Az eltöltött idő alatt a cég kintlévőségeit sikerült az éves árbevétel 0,3%-a alá csökkenteni, valamint a működési költségek felülvizsgálatával 12%-os költségcsökkentést elérni úgy, hogy közben a munkatársi létszám növekedett. Külön büszke vagyok a pénzügyi csapatra, amely az irányításom alatt az utóbbi években 3 főről 7-re bővült.

Bízom benne, hogy az emberi tényezőkről pedig lesz lehetőségem egy személyes interjú keretein belül meggyőzni Önöket.

Üdvözlettel,

*Teszt Ella*

Bp., 2017. augusztus 7.